17.-20. detsembrini loetakse Pärnus ette Piiblit.  Piibliaasta lõpetuseks ja jõulukingiks pärnakatele loevad Pärnu kaheksa kogudust katkematult ette Piibli tervikteksti. Sellest oikumeenilisest üritusest võtavad osa Eliisabeti kogudus, Agape kogudus, Immanueli  kogudus, Saalemi kogudus, kogudus Sool ja Valgus, Kristliku Elu Keskuse kogudus, kristlik nelipühi kogudus ja evangeelne vabakogudus; ettevõtmist toetavad kristlikud MTÜd: Samaaria, Shalom, Ärkamine, Sinise Risti Liit, Piibliselts.  Piibli ettelugemine algab 17. detsembril kell 15 Pärnu Saalemi kirikus (Suur Posti 18a) Esimese Moosese raamatu 1. peatükiga.  EK